Ο **Μαμαντί Ντουμπουγιά** (γαλλικά: *Mamady Doumbouya*) (γεννημένος στις 4 Μαρτίου 1980) είναι αξιωματικός του στρατού της Γουινέας, ο οποίος ηγήθηκε του πραξικοπήματος του 2021 και έγινε πρόεδρος της Εθνικής Επιτροπής Συμφιλίωσης και Ανάπτυξης. Στη συνέχεια ανέλαβε πρόεδρος της χώρας από την 1η Οκτωβρίου 2021. Έχει το βαθμό του Συνταγματάρχη και είναι μέλος της Ομάδας Ειδικών Δυνάμεων και πρώην υπηρετήσας στη Λεγεώνα των Ξένων. Την ημέρα της απόπειρας πραξικοπήματος, ο Ντουμπουγιά σε ομιλία του που μεταδόθηκε από την κρατική τηλεόραση δήλωσε ότι η παράταξή του διέλυσε την κυβέρνηση και το σύνταγμα.

Πρώτα χρόνια
------------

Γεννήθηκε στην περιφέρεια Κανκάν της Γουινέας. Έχει καταγωγή Μαντίνκα.

Στρατιωτική καριέρα
-------------------

Ο Ντουμπουγιά ήταν Γάλλος λεγεωνάριος που είχε τον βαθμό του δεκανέα πριν επιστρέψει στη Γουινέα για να ηγηθεί της Ομάδας Ειδικών Δυνάμεων, μιας επίλεκτης στρατιωτικής μονάδας που συστάθηκε από τον Αλφά Κοντέ. Όταν ανέλαβε τα καθήκοντά του, προήχθη στον βαθμό του διοικητή λόχου, κάτι που έγινε με αναφορά στη διεθνή εμπειρία του, συμπεριλαμβανομένης της εκπαίδευσης που είχε ολοκληρώσει σε πολλές διαφορετικές χώρες. Εργάστηκε σε αυτούς τους ρόλους για τις υπηρεσίες πληροφοριών της χώρας, με έδρα το Φορεκαριά. Προήχθη περαιτέρω σε αντισυνταγματάρχη το 2019 και σε συνταγματάρχη το 2020. Το 2021 λέγεται ότι επιζητούσε περισσότερη εξουσία για την ομάδα των Ειδικών Δυνάμεων.

Ήταν ένας από τους 25 αξιωματούχους από τη Γουινέα που η Ευρωπαϊκή Ένωση απείλησε να επιβάλει κυρώσεις με αφορμή καταγγελίες για παραβιάσεις ανθρωπίνων δικαιωμάτων.

Πραξικόπημα του 2021
--------------------

Ο Ντουμπουγιά ήταν ο υποκινητής του πραξικοπήματος της 5ης Σεπτεμβρίου 2021 στη Γουινέα, στη διάρκεια του οποίου τέθηκε υπό κράτηση ο πρόεδρος της Γουινέας, Αλφά Κοντέ. Ο Ντουμπουγιά δήλωσε στην κρατική τηλεόραση ότι η παράταξή του είχε διαλύσει την κυβέρνηση και αναστείλει το σύνταγμα.  Δήλωσε επίσης ότι η «Εθνική Επιτροπή Συμφιλίωσης και Ανάπτυξης (ΕΕΣΑ), [αναγκάστηκε] να αναλάβει τις ευθύνες της» έπειτα από την «τραγική πολιτική κατάσταση της χώρας μας, την οργάνωση της δικαιοσύνης, τον μη σεβασμό των δημοκρατικών αρχών, ακραία πολιτικοποίηση της δημόσιας διοίκησης, καθώς και φτώχεια και διαφθορά». Για να δικαιολογήσει τις ενέργειες του στρατού, ο Ντουμπουγιά επικαλέστηκε τον πρώην πρόεδρο της Γκάνας, Τζέρι Ρόουλινγκς, ο οποίος είπε ότι «εάν ο λαός συντριβεί από τις ελίτ του, εναπόκειται στον στρατό να δώσει στον λαό την ελευθερία του».

Την 1η Οκτωβρίου 2021 ο Ντουμπουγιά ορκίστηκε προσωρινός πρόεδρος.

Προσωπική ζωή
-------------

Είναι παντρεμένος και έχει τρία παιδιά.

Παραπομπές
----------

1. ↑  «Guinée : Mamady Doumbouya, le nouvel homme fort».
2. ↑  guineematin.com/2021/09/20/kankan-immersion-dans-la-famille-du-colonel-mamady-doumbouya-nouvel-homme-fort-du-pays/.
3. 1 2  www.jeuneafrique.com/1254270/politique/guinee-qui-est-lauriane-doumbouya-la-nouvelle-premiere-dame/.
4. ↑  www.ivoiresoir.net/colonel-mamady-doumbouya-en-guinee-voici-son-cv/.
5. ↑  Ανακτήθηκε στις 13  Οκτωβρίου 2022.
6. ↑  «Guinée : portrait du colonel Mamady Doumbouya, auteur du putsch du 5 septembre 2021». *Africa 24*. 5 Σεπτεμβρίου 2021.
7. ↑  «Guinea coup: Who is Col Mamady Doumbouya?» (στα αγγλικά). *BBC News*. 2021-09-06.. Ανακτήθηκε στις 2021-09-06.
8. 1 2 3  «Guinée : portrait du colonel Mamady Doumbouya, auteur du putsch du 5 septembre 2021». *Africa 24*. 5 Σεπτεμβρίου 2021.
9. 1 2 3  Independent, The (5 Σεπτεμβρίου 2021). «Focus on Lt Col Mamady Doumbouya in Guinea 'coup'». *The Independent Uganda:* (στα Αγγλικά). Ανακτήθηκε στις 5 Σεπτεμβρίου 2021.
10. ↑  «Guinea coup: Who is Col Mamady Doumbouya?» (στα αγγλικά). *BBC News*. 2021-09-06.. Ανακτήθηκε στις 2021-09-06.
11. ↑  «Guinean rebel leader Colonel Doumbouya announces president’s arrest». *TASS*. 5 Σεπτεμβρίου 2021.. Ανακτήθηκε στις 5 Σεπτεμβρίου 2021.
12. ↑  «Guinea coup: Who is Col Mamady Doumbouya?» (στα αγγλικά). *BBC News*. 2021-09-06.. Ανακτήθηκε στις 2021-09-06.
13. ↑  «Soldiers say Guinea constitution, gov't dissolved in apparent coup». *Yahoo! News*. Reuters. 2021-09-05.. Ανακτήθηκε στις 2021-09-05.
14. ↑  «Putschist say Guinea's president arrested, constitution and government dissolved». *Shafaq*. Ανακτήθηκε στις 5 Σεπτεμβρίου 2021.
15. ↑  Kasraoui, Safaa (2021-09-05). «Coup d’Etat Confirmed in Guinea, Special Forces Capture President Alpha Conde». *Morocco World News*.. Ανακτήθηκε στις 2021-09-05.
16. ↑  «Guinean coup leader Col.Doumbouya: Why we struck, quotes Rawlings - P.M. News». *pmnewsnigeria.com*. PM News. 5 Σεπτεμβρίου 2021. Ανακτήθηκε στις 5 Σεπτεμβρίου 2021.
17. ↑  «Guinée : Mamadi Doumbouya devient officiellement chef de l'État». *www.jeuneafrique.com*. Jeune Afrique. 1 Οκτωβρίου 2021. Ανακτήθηκε στις 1 Οκτωβρίου 2021.
18. ↑  «12 Quick Facts about Guinea's coup leader Mamady Doumbouya - P.M. News». *pmnewsnigeria.com*. Ανακτήθηκε στις 5 Σεπτεμβρίου 2021.